બંને મોટા ભાઈઓ, સપત્ની કિરણને ત્યાં સમયાંતરે આવ્યા. અને બા-બાપુજીને પોતાને ત્યાં આવવા આગ્રહ કર્યો પણ બા-બાપુજીએ વાત ટાળી દીધી. હંસા અને વીણાની માફી માગવાની હિંમત નહોતી એટલે રસોડાના એકાંતમાં કલ્પનાને પૂછ્યું કે, ‘કઈ રીતે બા-બાપુજી અમને માફ કરે?’ ત્યારે કલ્પનાએ કહ્યું કે, ‘હું તો તમારાથી નાની છું. હું તમને શું સલાહ આપું. તમે મારી મમ્મી પાસે જઈને એમની સલાહ લો એ જરૂર કાંઈક રસ્તો બતાવશે.’